Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 367/13/8806	Košice, 4.9.2013
EEČ : 2-65-240-2013

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
V Bohdanovciach, okres Košice-okolie v dobe od októbra 2012 do februára 2013 si prisvojil finančnú hotovosť v celkovej výške 378,61 €, ktorá mu bola zverená tým, že mu bola ako   výplata XXXXX za mesiac september 2012 vo výške  73,12 € a za mesiac február 2013 vo výške 304,69 € zaslaná na jeho účet a túto ani po výzvach neodovzdal XXXXX, ale si ju ponechal, čím svojím konaním spôsobil pre XXXXX celkovú škodu vo výške 378,61 €.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného policajta Obvodného oddelenia PZ Bohdanovce sp. zn. ORP-572/BO-KS-2013 zo d¨ľa 29. 04. 2013 bolo  začaté trestné stíhanie a vznesené obvinenie XXXXX pre prečin sprenevery podľa § 213 ods. 1 Trestného zákona na tom skutkovom základe, ako je uvedené vo výrobkovej časti tohto uznesenia.

	Podľa § 216 ods. 1 Trestného poriadku v konaní o prečine, na ktorý zákon ustanovuje trest od¨ľatia slobody, ktorého horná hranica neprevyšuje päť rokov, môže prokurátor so súhlasom  obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak

a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,

b/ nahradil škodu, ak bola činom spôsobená alebo s poškodeným o jej náhrade uzavrel dohodu alebo urobil iné potrebné opatrenia na jej náhradu,

c/ vzhľadom na osobu obvineného s prihliadnutím na jej doterajší život a na okolnosti prípadu možno takéto  rozhodnutie považovať za dostačujúce.

	Po skončení skráteného vyšetrovania poverený policajt predložil na tunajšiu prokuratúru ukončený vyšetrovací spis na obv. XXXXX.

	Po preskúmaní spisového materiálu som zistil, že v priebehu skráteného vyšetrovania bol k veci vypočutý obvinený, svedok-poškodený, ako aj boli zabezpečené na vec sa vzťahujúce listinné dôkazy. Zárove¨ľ som zistil, že u obv. XXXXX sú splnené zákonné podmienky pre podmienečné zastavenie trestného stíhania.

	Trestný zákon za trestný čin, pre ktorý je obvinený stíhaný, ustanovuje hornú hranicu trestu od¨ľatia slobody do päť rokov.

	Obvinený XXXXX sa k spáchaniu trestnej činnosti v prípravnom konaní priznal, vyhlásil, že spáchal skutok, svoje konanie oľutoval, škodu po vzájomnej dohode poškodenému uhradil a požiadal prokurátora o podmienečné zastavenie trestného stíhania.

	Svedok-poškodený XXXXX vo svojej výpovedi uviedol, že mu XXXXX po ich vzájomnej dohode vyplatil finančnú  čiastku, ktorú mu dlhoval a preto nežiada, aby bol naďalej XXXXX trestne stíhaný.

	Zo správy z miesta trvalého bydliska je obvinený charakterizovaný kladne.

	XXXXX doposiaľ nebol súdne trestaný.

	Vzhľadom na osobu obvinených a na okolnosti prípadu možno považovať podmienečné zastavenie trestného stíhania s uložením skúšobnej doby v trvaní 12 mesiacov u obv. XXXXX za dostačujúce.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Aurel Rečičár
prokurátor